**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO ĮVAIZDŽIO KOMISIJOS POSĖDŽIO PROTOKOLAS**

2022-05-05 Nr. ADM-269

Posėdžio data – 2022 m. balandžio 21 d. 11 val.

Posėdžio vieta – virtualių susitikimų platforma Microsoft Teams.

Posėdžio pirmininkas – Kastytis Macijauskas, Klaipėdos miesto savivaldybės vyriausiasis patarėjas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

**Posėdžio dalyviai (11 dalyvavo iš 16):**

1. Kastytis Macijauskas, Klaipėdos miesto savivaldybės vyriausiasis patarėjas, komisijos pirmininkas;
2. Eglė Deltuvaitė, Klaipėdos miesto savivaldybės Kultūros skyriaus vedėja, komisijos pirmininko pavaduotoja;
3. Vidas Bizauskas, Klaipėdos apskrities dailininkų sąjungos pirmininkas;
4. Jolanta Girdvainė, Klaipėdos pramonininkų asociacijos administracijos direktorė;
5. Vitalijus Juška, Klaipėdos miesto savivaldybės administracijos Paveldosaugos skyriaus vedėjas;
6. Kęstutis Mickevičius, Klaipėdos dizainerių asociacijos atstovas;
7. Mindaugas Petrulis, Klaipėdos miesto savivaldybės administracijos Urbanistikos ir architektūros skyriaus vyriausiasis specialistas;
8. Silva Pocytė, Klaipėdos universiteto Baltijos regiono istorijos ir archeologijos instituto vyresnioji mokslo darbuotoja;
9. Ričardas Zulcas, Klaipėdos miesto savivaldybės administracijos vyriausiasis patarėjas.
10. Andrius Petraitis, Klaipėdos miesto savivaldybės tarybos narys.

**Kiti posėdžio dalyviai:**

1. Vakaris Bernotas, dizaineris;
2. Arūnas Sakalauskas, skulptorius;
3. Darius Laivys, mecenatas;
4. Antanas Dagelis, „Cloud“ architektai atstovas.

**DARBOTVARKĖ:**

1. Dėl skulptūrinės kompozicijos su taktiliniu žemėlapiu Klaipėda – Ad lucem įgyvendinimo Klaipėdos piliavietės teritorijoje. (Pristato skulptorius A.Sakalauskas ir dizaineris V.Bernotas.)

**SVARSTYTA. Dėl skulptūrinės kompozicijos su taktiliniu žemėlapiu Klaipėda – Ad lucem įgyvendinimo Klaipėdos piliavietės teritorijoje. (Pristato skulptorius A.Sakalauskas ir dizaineris V.Bernotas.)**

Vitalijus Juška informavo, kad mieste planuojama taktilinių žemėlapių serija, šis galėtų įsilieti į bendrą žemėlapių tinklą.

R.Zulcas paminėjo, kad pagal pirminę idėją buvusio pilies ravelino vietoje buvo planuojamos pilies modelio taktilinis žemėlapis.

K. Macijauskas pakvietė pranešėjus pristatyti idėja.

Vakaris Bernotas pristatė projektą (pridedama). Pagrindinė kūrinio idėja sujungti funkcionalų taktilinį žemėlapį su figūrine miesto kūrėjų kompozicija, tai taptu paminklu miesto mecenatams. Pažymėjo, kad kūrinio pastatymą finansuoti mecenatas Darius Laivys, pratęsdamas mecenatystės tradiciją.

Kastytis Macijauskas pažymėjo, kad išvydus kūrėjų pasiūlymą kilo asociacijų su Atgimimo aikštėje projektuojamu miesto žemėlapiu kuriamu Panevėžio statybos tresto kartu su „Cloud“ architektų komanda, nors kūrinių masteliai labai skiriasi. Turint galvoje Atgimimo aikštės projektavimo patirtį kyla pagrįstų nuogąstavimų, kad ir šį kartą gali kilti asociacijų tarp jau sukurto ir paviešinto Atgimimo aikštės projekto ir šiandien pristatomos idėjos. Panašumų įžvelgia ir projekto autoriai „Cloud“ architektai.

Antanas Dagelis pažymėjo, jog atsižvelgiant į Atginimo aikštės projektavimo patirtį manytų, jog visuomenėje vėl galėtų kilti įvairių interpretacijų ir diskusijų, kurių norėtųsi išvengti. Pasiūlė idėjos autoriams svarstyti dėl prisijungimo prie Atgimimo aikštės projekto įgyvendinimo.

Darius Laivys pažymėjo, jog jų siūlomo kūrinio tikslas taktilinį žemėlapį susieti su asmenybėmis, kad kiekviena asmenybė rodytų tam tikrą kryptį mieste, kviestu senamiestyje ieškoti su asmenybėmis susijusių objektų. Akcentavo, kad menininkas ilgai brandino pristatomą idėją.

Vakaris Bernotas pažymėjo, jog panašumas yra neišvengiamas, nes tas pats inspiracijos šaltinis – mūsų miestas. Bet kūriniai jam atrodo skirtingi, mastelis taip pat. Be to autoriai taktilinį miesto žemėlapį komponuoja į ovalą, vaizduotų kitą laikotarpį.

Ričardas Zulcas nematytų pasikartojimo problemų, pasiūlė komponuoti kitą senamiesčio dalį, vaizduoti daugiau marių ir jūros. Manytų jog atgimimo aikštėje skulptūrinę kompoziciją įgyvendinti būtų sudėtinga ir ilgai užtruktų.

Kęstutis Mickevičius pasisakė, kad dailės kūrinio su taktiliniu maketu projektas yra panašus į spaudoje skelbtas projektuojamo istorinio Klaipėdos miesto maketo prie viešbučio vizualizacijas. Maketų forma apskrita, vaizduojami panašaus laikotarpio žvaigždiniai viso miesto įtvirtinimai. Dėl didelio maketų panašumo, gali kilti ginčas dėl autorių teisių ar kitoks nepageidaujamas ažiotažas. Gal vertėtų vengti tiesioginio vizualaus panašumo, gal galėtų būti koreguojama siūlomo dailės kūrinio forma, parenkamas ne apskritimas. Gal, maketo turinį galėtų apriboti pilies gynybinių įtvirtinimų sistemos istoriniu vaizdu ir ne vaizduoti miesto su priemiesčiais, kaip tai planuojama makete prie Klaipėdos viešbučio.Siūlomo dailės kūrinio su taktiliniu maketu, automobilių aikštelėje šalia piliavietės negalima vadinti taktiliniu, nes dėl maketo dydžio ir kompozicijos, tik maža maketo dalis pasiekama ranka, su visu maketu bus galimas tik vizualinis kontaktas.

Turėtų būti laikomasi Dailės kūrinių statymo Klaipėdos miesto viešosiose erdvėse taisyklių, pagal kurias, miesto įvaizdžio komisijai pritarus dailės kūrinio projektiniam pasiūlymams, kūrinio iniciatoriai skelbia viešą konkursą dailės kūriniui sukurti, taisyklėse nustatyta tvarka.

Eglė Deltuvaitė pasiūlė visų prima susitarti apie ką eina kalba ar apie taktilinį žemėlapį, ar apie meninę kompoziciją. Nes šiems objektams greičiausiai būtų taiko skirtingi reikalavimai ir keliami skirtingi lūkesčiai. Atkreipė dėmesį, kad pagal pasikeitusią Dailės kūrinių statymo ir nukeldinimo Klaipėdos miesto viešosiose erdvėse tvarką, norint pastatyti meno kūrinį viešojoje erdvėje būtų būtina skelbti viešąjį konkursą. Taip pat jeigu būtų siekiama įamžinti tam tikras asmenybes reiktų gauti žymiu žmonių komisijos pritarimą ir teigiamą Miesto tarybos sprendimą.

Antanas Dagelis projekto autoriams pakartotinai pasiūlė prisidėti prie atgimimo aikštės projekto arba koordinuoti veiksmus, išvengiant galimų atgimimo aikštės ir kompozicijos „Ad Lucem“ asociacijų.

Vakaris Bernotas teigiamai vertimo siūlymą koordinuoti veiksmus ir taip išvengti asociacijų.

Ričardas Zulcas abejojo ar verta stiprinti Atgimimo aikštės projektą nes tai užtruktų ir galimai komplikuotų situaciją. Siūlė perdėlioti siūlomo projekto akcentus.

Silva Pocytė pritarė miesto mecenatų įamžinimo idėjai, pritarė R. Zulco siūlymui dėl projekto koregavimo.

Vitalijus Juška nepritarė Atgimimo aikštės ir siūlo projekto jungimui. Kėlė klausimą ar mecenatai veikė tik bastioninių įtvirtinimų teritorijoje ar plačiau mieste, manė, kad reikėtų vaizduoti platesnį miesto planą.

Vidas Bizauskas pritarė idėjai ir vietai, manė, kad panašumo aspektus galim išspręsti.

**NUTARTA. Rekomenduoti pasiūlymo autoriams atsižvelgti į komisijos narių posėdžio metu išsakytus siūlymus.**

|  |  |
| --- | --- |
| Posėdžio pirmininkas | Kastytis Macijauskas |
|  | |
| Posėdžio sekretorė | Kristina Skiotytė-Radienė |